Sigrid Sundby

Sigrid Milfrid Sundby Dybedahl (1942–1977) var en norsk skøyteløper. Hun var i en lang periode på 1960-tallet Norges beste kvinnelige skøyteløper – etter hvert i konkurranse med Lisbeth Korsmo (Berg).

Hun ble norgesmester allround 8 år på rad i perioden 1963 til 1970, og igjen i 1973. Hun tok også to sprintmesterskap – i 1972 og 1973. Til sammen tok hun 37 distanseseire i NM og satte 17 norske rekorder, fordelt over alle distanser. I 1977 ble hun tildelt Gullmerket, Norges Skøyteforbunds høyeste utmerkelse.

Sundby deltok i tre olympiske vinterleker (Vinter-OL 1968, Vinter-OL 1972 og Vinter-OL 1976), og har 4.-plass på 1 500 m og 6.-plass på 500 m og 1 000 m i Grenoble som beste resultat. Hun tok bronse i verdensmesterskapet i West Allis i 1970. I sprint-VM fikk hun en fjerdeplass og to femteplasser.

I 1970 mottok hun Porsgrunds Porselænsfabriks Ærespris.

Sigrid Sundby gikk først for Rakkestad Idrettsforening, seinere for Arbeidernes Skøyteklubb. Premiesamlingen hennes befinner seg nå utstilt i Rakkestad rådhus. Familien skjenket samlingen til kommunen etter hennes tidlige død. Hun døde av kreft.

 Personlige rekorder 
 Distanse  Tid  Dato  Sted  Bane  Løp  500 m  43,8  13. januar 1973   Davos  Davos Eisstadion  Internasjonalt løp 1973 1 000 m  1.30,14  27. februar 1976   Inzell  Eisstadion Inzell  1976 1 500 m  2.19,00  31. januar 1976   Inzell  Eisstadion Inzell  Internasjonalt løp 1976 3 000 m  4.58,4  13. januar 1976   Hamar  Hamar stadion  Nasjonalt løp 1976

 Referanser 

 Litteratur 


 Eksterne lenker 


  Sigrid Sundby-Dybedahl på ISU sine nettsider.
  Sigrid Sundby-Dybedahl på The-Sports.org (noen resultater)

 Smaalensveven - Sigrid Sundby Dybedahl

Kategori:Norske skøyteløpere
Kategori:Norgesmestere i hurtigløp på skøyter – Allround
Kategori:Norgesmestere i hurtigløp på skøyter – Sprint
Kategori:Deltakere for Norge under Vinter-OL 1968
Kategori:Skøyteløpere under Vinter-OL 1968
Kategori:Deltakere for Norge under Vinter-OL 1972
Kategori:Skøyteløpere under Vinter-OL 1972
Kategori:Deltakere for Norge under Vinter-OL 1976
Kategori:Skøyteløpere under Vinter-OL 1976
Kategori:Deltakere for Norge i allround-VM på skøyter
Kategori:Deltakere for Norge i sprint-VM på skøyter
Kategori:Skøyteløpere for Aktiv Skøyteklubb
Kategori:Personer fra Rakkestad kommune
Kategori:Artikler i skøytesportprosjektet
Kategori:Fødsler i 1942
Kategori:Dødsfall i 1977